open-index/open-wikipedia-markdown huggingface dataset:
Sebastian Dadler

**Sebastianas Dadleris** (, g. 1586 m. kovo 6 d. Strasbūras, m. 1657 m. liepos 6 d. Hamburgas) – vokiečių medalių kalvis.

## Biografija
Mokėsi Prancūzijoje, 1610 m. apsistojo Prancūzijoje, 1612 m. dirbo Vienoje, gavęs imperijos dvaro kalvio titulą.

1619 m. grįžo į Augsburgą, o 1621 m. pradėjo tarnauti Jonui Jurgiui I, Saksonijos elektoriui, kuriam sukūrė keletą puikių sidabrinių darbų.

Apie 1632 m. grįžo į Augsburgą, vėliau į Hamburgą ir apsistojo Dancinge (dabar – Gdanskas) 1634 m.

Nuo 1648 m. vėl dirbo Hamburge, kur liko iki mirties.

## Darbai, susiję su Lietuva
* 1653 m. - Jonušo Radvilos tapimo Vilniaus vaivada progos medalis

## Galerija

Vaizdas:Sebastien Dadler 1653 Radvilų rūmai Vilnius.jpg|Radvilų rūmai Vilniuje, 1653 m.
Vaizdas:Sebastian dadler, med di lutero, dresda 1630.JPG|Martynas Liuteris
Vaizdas:Sebastian dadler, uomo di dolori, 1626.JPG|1626 m.
Vaizdas:Sebastian dadler, med di calvino, danzica (forse), 1641.JPG|1641 m.
Vaizdas:Hans Ulrich-of Eggenberg 1631 rv.JPG|Hansas Ulrichas fon Egenbergas, 1631 m. (reversas)
Vaizdas:Hans Ulrich of Eggenberg 1631 av.JPG|Hansas Ulrichas fon Egenbergas, 1631 m. (aversas)
Vaizdas:Medal of Władysław IV Vasa.jpg|Vladislovas Vaza
Vaizdas:Overlijden van Maria II,Vrede van Westminster.JPG|Marija II
Vaizdas:Fotothek df tg 0004171 Münze ^ Gedenkmünze ^ Schaumünze ^ Medaille ^ Allegorie.jpg|1706 m. kopija
Vaizdas:Fotothek df tg 0004170 Münze ^ Gedenkmünze ^ Schaumünze ^ Medaille ^ Allegorie ^ Säule.jpg|1706 m. kopija
Vaizdas:Fotothek df tg 0004174 Münze ^ Gedenkmünze ^ Schaumünze ^ Medaille.jpg|1706 m. kopija
Vaizdas:Christina, koningin van Zweden.JPG|Kristina, Švedijos karalienė


## Šaltiniai
Kribis

**Kribis** () – miestas pietvakarių Kamerūne, Pietų regione, Gvinėjos įlankos pakrantėje, prie Kienkės upės žiočių. Departamento centras. Yra jūrų uostas (išvežama geležies rūda, kakava, mediena), oro uostas, plentai į Edėją ir Ebolovą, naftotiekis į Čadą. Planuojama giliavandenio uosto ir geležinkelio linijos statyba. Verčiamasi žvejyba. Veikia šiluminė elektrinė. Kurortas. Yra vokiečių laikų švyturys, katedra, apylinkėse krenta Lobės krioklys.

## Istorija

Kribis išaugo kaip vokiečių ir vietinių gyventojų prekybinis centras. 1884 m. tapo Vokiečių Kamerūno dalimi. Miestas tapo svarbiu ekonominiu pietų Kamerūno centru bei kaučiuko ir dramblio kaulo eksporto uostu.


Image:PharedeKribi.jpg|Švyturys
Image:Kribi-Plage1.JPG|Paplūdimys
Image:Chutes de la Lobe2.jpg|Lobės krioklys
Sanaga

**Sanaga** () – upė vidurio ir pietų Kamerūne, viena svarbiausių šalyje. Prasideda Adamavos plokščiakalnyje, Adamavos regione, 3 km į pietus nuo Gargos, 1050 m aukštyje. Aukštupyje vadinama ***Džeremu*** (*Djerem*). Teka į pietvakarius per Rytų, Centrinį ir Pakrantės regionus. Įteka į Atlanto vandenyno Biafros įlanką 50 km į pietus nuo Dualos, sudaro plačią estuariją.

Svarbiausi intakai: Mbamas (dešinysis), Lomas (kairysis).

Upė vandeninga ištisus metus, labiausiai patvinsta rugsėjo–lapkričio laikotarpiu. Didžiausias upės debitas 6950 m³/s, minimalus – 234 m³/s. Aukštupyje patvenkta Mbakau užtvanka. Svarbiausias miestas prie Sanagos – Edėja (nuo čia laivuojama).

## Šaltiniai
Mbamas

**Mbamas** () – upė vidurio vakarų Kamerūne; Sanagos kairysis intakas. Prasideda Adamavos plokščiakalnyje. Teka pietų link daugiausia Adamavos ir Centriniu regionais.

Didžiausi intakai: Kimas, Ndžimas (kairieji), Nunas (dešinysis).

Upė vandeningiausia būna rugpjūčio–lapkričio laikotarpiu. Debitas metų bėgyje svyruoja nuo 133 iki 1900 m³/s. Didžioji dalis vagos tinkama laivybai nedideliais laivais.
Pasaulio tautų teisuolis

**Pasaulio tautų teisuolis** (, ) – tai garbės vardas, kurį suteikia Izraelio valstybė kitų šalių piliečiams, gelbėjusiems holokausto aukas. 

## Teisuolių įvertinimas

Įrodymų dėl Pasaulio Tautų teisuolio vardo suteikimo pradedama ieškoti tik tuomet, kai kreipiasi  pats išgelbėtas žydas arba jo vaikai, anūkai ar giminaičiai. Pasaulio tautų teisuoliai pagerbiami įteikiant jiems specialius diplomus, medalius. Šiais medaliais įvertinami asmenys, per Antrąjį pasaulinį karą labai rizikingomis aplinkybėmis gelbėję persekiojamus žydų tautybės asmenis, kuomet už tokią pagalbą mirtis grėsė ne tik gelbėtojui, bet ir jo šeimai. 1953 m. Izraelyje specialiu Kneseto nutarimu buvo įkurtas „Yad Vashem“ Holokausto ir didvyriškumo atminties institutas, kuris žydų gelbėtojams suteikia Pasaulio tautų teisuolio vardus, apdovanoja medaliu ir jų garbei Izraelyje esančioje Teisuolių alėjoje (nuo 1962 m.) pasodina medį. Pasaulio tautų teisuoliams taip pat suteikiama privilegija ant Teisingumo sienos „Yad Vašemo“ Teisingumo sode Jeruzalėje iškalti savo vardą. Visame pasaulyje iki 1999 m. Teisuolio vardai buvo suteikti 16 540 žmonėms. 

### Lietuvoje

Pagal „Yad Vashem“ 2019 m. sausio 1 d. duomenis Teisuolių sąraše buvo 24811 žmonių, iš jų – 891 Lietuvos piliečiai. Ilgą laiką žydų gelbėjimo faktai Lietuvoje buvo nutylimi. Nors Tarptautinė studijų apie Holokaustą mokykla „Yad Vashem“ žydus gelbėjusius asmenis pradėjo apdovanoti jau nuo 1963 m., šios tautybės asmenis išgelbėję Lietuvos gyventojai tai nustojo slėpti tik po 1990 m.  Lietuvai atkūrus Nepriklausomybę. Tik tuomet Lietuvoje Teisuolių galėjo pradėti ieškoti per Holokaustą išgyvenę žydai, jų vaikai. Daugelis žydų gelbėtojų, pripažintų Pasaulio tautų teisuoliais, yra gavę ir Lietuvos Valstybės apdovanojimą – Žūvančiųjų gelbėjimo kryžių.

## [[Pasaulio tautų teisuoliai iš Lietuvos|Žinomi Lietuvos teisuoliai]]

* Petras Baublys, vaikų gydytojas
* Kazys Binkis, rašytojas
* Antanas Gobis, Rokiškio Šv. Mato bažnyčios kunigas
* Janas Janovičius, gydytojas
* Stanislovas Jokūbauskis, kunigas
* Henrikas Jonaitis, fizikas
* Steponas Kairys, signataras
* Povilas Karpavičius, fotografas
* Klemensas Kaušinis, inžinierius
* Viktoras Kutorga, onkologas
* Elena Kutorgienė, gydytoja
* Ona Jablonskytė-Landsbergienė, gydytoja
* Natalija Likevičienė, biologė
* Pranas Mažylis, gydytojas
* Česlovas Milošas, rašytojas
* Antanas Poška, antropologas
* Vladas Požėla, kunigas
* Jackus Sondeckis, ekonomistas
* Stasys Sviderskis 
* Ona Šimaitė, bibliotekininkė
* Gražbylė Venclauskaitė, teisininkė
* Stanislava Jakševičiūtė-Venclauskienė, aktorė
* Vladimiras Zubovas, architektas
* Danutė Čiurlionytė-Zubovienė, rašytoja
* Jonas Stašaitis, poetas
* Juozapas Stakauskas, kunigas
* Vladas Žemaitis, mokytojas
* Marija Mikulska, vienuolė
* Kazys Grinius, III Lietuvos Respublikos prezidentas

## Šaltiniai

## Nuorodos

* Žydus gelbėjusiems lietuviams – Pasaulio tautų teisuolių vardai
* Teisuolių galerija 
* Pasaulio tautų teisuolių duomenų bazė (anglų kalba)
* Pasaulio tautų teisuolių duomenų bazė (rusų kalba)
Joseph Acaba

**Džozefas Michaelis Akaba** (angl. *Joseph Michael Acaba*, gim. 1967 m. gegužės 7 d., Inglvude, Kalifornijos valstijoje, JAV) – geologas, NASA astronautas.

## Išsilavinimas ir karinė tarnyba
* 1985 m. baigė vidurinę mokyklą (*Esperanza High School*) Anaheime, Kalifornijoje.
* 1990 m. baigė Kalifornijos universitetą Santa Barbaroje ir gavo geologijos bakalauro laipsnį.
* 1992 m. gavo geologijos magistro laipsnį Arizonos universitete. Vėliau dirbo hidrogeologu Los Andžele, Kalifornijoje, kur tyrinėjo gruntinio vandens užteršimą.
* 1994–1996 m. dirbo Taikos korpuso savanoriu pagrindinėje mokykloje Dominikos Respublikoje, kur propagavo ekologinį sąmoningumą. Jo kursuose apie naujausius mokymo metodus dalyvavo per 300 mokytojų.
* 1997–1998 m. dirbo Karibų jūros tyrimų centre (*Caribbean Marine Research Center*) Eksumos apskrityje Bahamuose. Vėliau *Vero Beach* Floridoje mangrovės atkūrimo projekte dirbo krantų atkūrimo koordinatoriumi.
* 1999–2004 dirbo matematikos ir kitų dalykų mokytoju *Melbourne High School* ir *Dunnellon Middle School* Floridoje.

## Darbas NASA ir astronauto karjera
* 2004 m. gegužės 6 d. buvo priimtas į Amerikos astronautų korpusą (NASA-19 grupė) misijos specialisto-pedagogo kandidatu. Džozefas Akaba, Doroti Metkalf Lindenburger ir Ričardas Arnoldas tapo astronautų grupės nariais pagal projektą „Pedagogas-astronautas“ (*Educator Astronaut Program*). Šiuo projektu buvo bandoma sudominti jaunimą kosminės erdvės tyrimais.Tais pačiais metais pradėjo specializuotus mokymus, kurių metu susipažino su Tarptautinės kosminės stoties ir daugkartinio erdvėlaivio struktūra. Taip pat baigė astronautams skirtą treniruotės programą.
* 2006 m. vasario 10 d. baigė mokymus ir tapo pedagogo misijos specialistu (*Educator Mission Specialist*). Vėliau dirbo Astronautų biure NASA Kosminės stoties skyriuje, kur užsiėmė techninių problemų tarp NASA ir ESA sprendimu.
* 2007 m. spalio mėn. tapo STS-199 misijos specialistu.
* 2009 m. kovo 15–28 d. dalyvavo beveik 13 dienų STS-119 misijoje.
* nuo 2012 m. gegužės 15 d. Akaba dalyvavo Soyuz TMA-04M misijoje, iš kurios grįžo į Žemę 2012 m. rugsėjo 17 d.

## Skrydžių sąrašas

## Šaltiniai

## Nuorodos
* Akabo biografija NASA puslapyje (anglų k.) (prieiga 2012-08-26)
* Akabo biograma Spacefacts puslapyje (anglų k.) (prieiga 2012-08-26)
Martynas Pocius

**Martynas [[Pocius]]**:

* Martynas Pocius (1983) – politikas
* Martynas Pocius (1986) – krepšininkas
Stephen Bowen

**Stivenas Džerardas Bovenas** (angl. *Stephen Gerard Bowen*, gim. 1964 m. vasario 13 d., Koasete, Masačiusetso valstijoje, JAV) – inžinierius, NASA astronautas.

## Išsilavinimas ir karinė tarnyba
* 1982 m. baigė vidurinę mokyklą (*Cohasset High School*) Koasete.
* 1986 m. baigė JAV Jūrų laivyno akademiją Anapolyje, Merilendo valstijoje, kur gavo elektrotechnikos bakalauro laipsnį. Vėliau pradėjo tarnauti jūros laivyne. Iki 1989 m. tarnavo povandeniniuose laivuose Parche (SSN 683) i Pogy (SSN 647).
* 1993 m. baigė okeaninę inžineriją Masačusetso technologijos institute. Vėliau pradėjo dirbti inžinieriumi-karininku (*Engineering Officer*) povandeniniame laive AUGUSTA (SSN 710). Tarnybos metu gavo kvalifikacijas, leidžiančias vadovauti atominiams povandeniniams laivams.
* 1997 m.pradėjo tarnybą Specialiųjų operacijų vadovybėje (*United States Special Operations Command – USSOCOM*) planavimo srities darbo grupėje.
* 1999 m. 9 mėnesius dirbo Povandeninio laivyno inspekcijos ir tyrimų valdyboje (*Navy’s Submarine Board of Inspection and Survey – INSURV*), kur kontroliavo laivų atomines jėgaines.
* 2000 m. tapo pirmuoju karininku atominiame povandeniniame laive USS Virginia (SSN-774). Tai buvo pirmasis Virginia tipo povandeninis laivas.

## Darbas NASA ir astronauto karjera
* 2000 m. liepos 26 d. buvo priimtas į Amerikos astronautų korpusą (NASA-18 grupė) misijos specialisto kandidatu. Tų pačių metų rugpjūčio mėn. pradėjo specializuotus mokymus. Bovenas tapo pirmuoju astronautu, prieš tai tarnavusiu povandeniniuose laivuose.
* 2002 m. baigė mokymus ir pradėjo dirbti NASA astronautų biuro kosminės stoties eksploatavimo skyriuje (*Station Operations Branch*).
* 2007 m. kovo 24 d. tapo STS-124 misijos specialistu. Skrydžio, kuris turėjo prasidėti 2008 m. vasario mėn., buvo suplanuota nugabenti į orbitą japoniško modulio Kibō elementus. Tačiau vasarą skrydžių planai į Tarptautinę Kosminę Stotį buvo pakeisti, ir Boveno dalyvavimas šioje misijoje buvo atšauktas. Lapkričio mėn. NASA paskyrė astronautą į STS-126 misijos įgulą.
* 2008 m. lapkričio 15–30 d. dalyvavo STS-126 misijoje Endeavour daugkartiniame erdvėlaivyje.
* 2010 m. gegužės 14–26 d. dalyvavo STS-132 misijoje Atlantis daugkartiniame erdvėlaivyje.
* 2011 m. vasario 24–kovo 9 d. dalyvavo STS-132 misijoje Discovery daugkartiniame erdvėlaivyje. Šioje misijoje Bovenas pakeitė astronautą Timotį Koprą, kuris susižeidė krisdamas nuo dviračio. Bovenas tapo pirmuoju ir kol kas vieninteliu astronautu, kuris dalyvavo nuosekliuose misijose.

## Premijos ir apdovanojimai
* medalis „Už nuopelnus ginkluotosioms pajėgoms“ (*Meritorious Service Medal*)
* trys jūrų laivyno medaliai „Už nuopelnus“ (*Navy Commendation Medal*)
* JAV gynybos departamento medalis „Už pagirtiną tarnybą“ (*Defense Meritorious Service Medal*)
* du jūrų laivyno medaliai „Už pasiekimus“ (*Navy Achievement Medal*)

## Skrydžių sąrašas

## Šaltiniai

## Nuorodos
* Boveno biografija NASA puslapyje (anglų k.) (prieiga 2012-08-26)
* Boveno biograma Spacefacts puslapyje (anglų k.) (prieiga 2012-08-26)
Nunas (Kamerūnas)

**Nunas** () – upė vakarų Kamerūne, Vakarų regione; Mbamo dešinysis intakas (Sanagos baseinas). Išteka iš Oku ežero, teka į pietus, slėniu tarp Ngocecezano ir Jahu kalnų. Toliau pasuka į rytus ir įteka į Mbamą.

Pagrindinis intakas – Monunas.

1975 m. Nunas patvenktas Bamendžingo užtvanka, sudarytas 150–300 km² tvenkinys. Nuno upe eina tradicinė bamilekių ir bamunų tautų riba.
Ntemas

**Ntemas** () arba **Kampas** () – upė Vidurio Afrikoje. Prasideda Gabone, Volijo-Ntemo provincijoje. Teka į vakarus daugiausia per tropines džiungles, Gabono, Pusiaujo Gvinėjos ir Kamerūno teritorijomis. Įteka į Atlanto vandenyną (Biafros įlanką) ties Kampu (Kamerūnas), sudaro estuariją.

Didžiausi intakai: Guoras, Bolas, Njė (kairieji), Bivouma, Ndža, Mvila, Mgoras, Komas (dešinieji).

Kamerūne patvenkta Memveelės užtvanka.

## Šaltiniai
Dominic Antonelli

**Dominikas Antonelis** (angl. *Dominic Anthony Antonelli*, gim. 1967 m. rugpjūčio 23 d., Detroite, Mičigano valstijoje, JAV) – JAV Karinio jūrų laivyno antro rango kapitonas inžinierius, NASA astronautas.

## Išsilavinimas ir karinė tarnyba
* 1985 m. baigė vidurinę mokyklą (*Douglas Byrd High School*) Fajetvilyje, Šiaurės Karolinos valstijoje.
* 1989 m. gavo Masačusetso technologijos instituto aeronautikos ir astronautikos bakalauro laipsnį.
* 1991–2000 m. tarnavo jūrų aviacijoje, kur skraidė F/A-18 Hornet USS Nimitz lėktuvnešyje, čia gavo LSO (*Landing Signal Officer*) kvalifikacijas, leidžiančias nuleisti lėktuvus į lėktuvnešio denį. 1996 m. dalyvavo *Southern Watch* misijoje (demilitarizuotos Irako zonos patruliavimas).
* 1997 m. baigė Oro pajėgų bandomųjų pilotų mokyklą (*U.S. Air Force Test Pilot School*) Edwards oro bazėje Kalifornijos valstijoje.
* 2002 m. gavo Vašingtono universiteto aeronautikos ir astronautikos magistro laipsnį.
Bendras Antonelio skrydžių laikas – per 3 200 valandų.

## Darbas NASA ir astronauto karjera
* 2000 m. liepos 26 d. buvo priimtas į Amerikos astronautų korpusą (NASA-18 grupė) kosminio erdvėlaivio piloto kandidatu. Tais pačiais metais pradėjo specializuotus mokymus, kurių metu susipažino su Tarptautinės kosminės stoties ir daugkartinio erdvėlaivio struktūra. Taip pat baigė astronautams skirtą treniruotės programą.
* 2002 m. baigė mokymus ir pradėjo dirbti NASA astronautų biure.
* 2007 m. birželio mėn. STS-117 misijos metu buvo ryšio operatoriumi Hiustono skrydžių kontrolės centre. Spalio mėn. jam buvo patikėtas piloto vaidmuo STS-119 misijoje.
* 2009 m. kovo 15-28 d. dalyvavo 13 dienų STS-119 misijoje.
* 2010 m. antrą kartą buvo žemės orbitoje STS-132 misijos metu.

## Premijos ir apdovanojimai
* jūrų laivyno medalis „Už nuopelnus“ (*Navy Commendation Medal*)
* du jūrų laivyno medaliai „Už pasiekimus“ (*Navy Achievement Medal*)
* NASA medalis „Už ypatingus nuopelnus“ (*NASA Exceptional Service Medal*)
* NASA apdovanojimas "Už nuopelnus" (*Superior Accomplishment Award*)
* NASA Return-to-Flight Award

## Skrydžių sąrašas

## Šaltiniai

## Nuorodos
* Antonelio biografija NASA puslapyje (anglų k.) (prieiga 2012-08-26)
* Antonelio biograma Spacefacts puslapyje (anglų k.) (prieiga 2012-08-26)
Jonas Miliauskas

**Jonas Miliauskas** – Lietuvos šaulys pistoletu. Pasaulio vicečempionas

## Biografija
1939 m. pasaulio čempionate Jonas Miliauskas dalyvavo 25 m greito šaudymo pistoletu rungtyje. Iš viso surinko 54 taškus kaip ir kiti lyderiai. Po lygiųjų išsprendimo raundo Miliauskui atiteko bronzos medalis. 

1939 m. Pasaulio čempionate Jonas Miliauskas ir kartu su komanda (Pranas Giedrimas, Vladas Nakutis, Antanas Mamžeika, Antanas Jelenskas) pelnė sidabro medalius komandinėje 25 m greito šaudymo pistoletu įskaitoje.
Dža

**Dža** (), dar vadinama ***Ngoku*** (*Ngoko*) – upė pietryčių Kamerūne; Sangos dešinysis intakas (Kongo baseinas). Prasideda Pietų regione, Pietų Kamerūno plokščiakalnyje, netoli Abong Mbango. Pradžioje teka į vakarus, vėliau į pietryčius tropinėmis džiunglėmis. Žemupyje sudaro ribą tarp Kamerūno ir Kongo Respublikos. Įteka į Sangą ties Veso.

Aukštupio vaga slenkstėta, nedidelėmis valtimis laivuojama nuo Molundu. Dža aukštupyje įsteigtas Dža biosferos draustinis (UNESCO pasaulio paveldo objektas). Taip pat upė prateka Nki nacionalinį parką.
Pranas Giedrimas

**Pranas Giedrimas** – Lietuvos šaulys pistoletu, pasaulio vicečempionas.

## Biografija
1935 m. Lietuvos čempionate Kaune iškovojo komandinio šaudymo sidabrą. 1936 m. Lietuvos čempionato aukso ir sidabro medalininkas komandinėse rungtyse, pagerintas komandinės rungties Lietuvos nacionalinis rekordas.

Tarp 1936 m. ir 1939 m. Giedrimas keturis kartus gerino Lietuvos komandinio šaudymo rungčių nacionalinius rekordus.

1937 m. Giedrimas pirmą kartą tapo Lietuvos čempionu individualiose varžybose. Sportininkas pelnė auksą automatinių pistoletų iš 25 m atstumo į apvalius taikinius rungtyje, bei pelnė du aukso medalius komandinėse rungtyse.

1937 m. pasaulio čempionate Pranas Giedrimas dalyvavo 25 m greito šaudymo pistoletu rungtyje. Iš viso surinko 54 taškus kaip ir kiti lyderiai. Po papildomų šūvių išspręsti lygiąsias, Giedrimui atiteko sidabro medalis. Tai buvo pirmasis nepriklausomos Lietuvos medalis šaudymo pasaulio čempionate. 

1937 m. Pasaulio čempionate Pranas Giedrimas kartu su komandos nariais (Kazys Sruoga, Antanas Jelenskas, Antanas Karčiauskas, Antanas Mamžeika) pelnė ir sidabro medalius komandinėje 25 m greito šaudymo pistoletu įskaitoje.

1939 m. Lietuvos čempionato metu Pranas laimėjo olimpinių pistoletų greitašaudos aukso medalį.

1939 m. Pasaulio čempionate Pranas Giedrimas ir vėl kartu su komanda (Vladas Nakutis, Antanas Mamžeika, Jonas Miliauskas, Antanas Jelenskas) pelnė sidabro medalius komandinėje 25 m greito šaudymo pistoletu įskaitoje. Individualioje rungtyje sportininkas užėmė 6-ą vietą.

## Šaltiniai

## Nuorodos
* ISSF svetainėje
Njongas

**Njongas** () – upė pietiniame Kamerūne. Prasideda Pietų Kamerūno plokščiakalnyje, 40 km į rytus nuo Abong Mbango. Teka į vakarus daugiausia džiunglėmis, lygiagrečiai Sanagos upei. Įteka į Atlanto vandenyno Biafros įlanką ties Peti Batangos kaimu, 65 km į pietvakarius nuo Edėjos.

Upės vaga slenkstėta. Njongas vandeningiausias būna rugsėjo–lapkričio mėnesiais, kai debitas pasiekia 926 m³/s. Vasarį ir kovą debitas nukrenta iki 145 m³/s. Njongas laivuojamas lietinguoju laikotarpiu nedidelėmis valtimis 250 km ruože tarp Abong Mbango ir Mbalmajo.
Dėdelė

**Dėdelė** − lietuviška vyriškos giminės pavardė.

Šios pavardės moteriškosios giminės formos yra: Dėdelienė (ištekėjusi moteris) ir Dėdelytė (mergautinė pavardė).

Pavardę turi šie garsesni asmenys:

* Antanas Dėdelė (1896–1942) – žurnalistas, redaktorius, diplomatas;
* Povilas Dėdelė (1894–1967) – statybininkas, vadovavęs Kauno sporto halės statybai;
Vuris

**Vuris** () – upė pietvakarių Kamerūne, Pakrantės regione. Susidaro susiliejus Nkamo ir Makombė upėms 32 km į šiaurės rytus nuo Jabasio. Upė teka į pietvakarius. Įteka į Atlanto vandenyno Biafros įlanką ties Duala, sudaro didelę Vurio estuariją.

Upė laivuojama 64 km aukštyn nuo Dualos. Po 1950 m. per Vurį pastatytas svarbus tiltas, jungiantis Dualą ir Bonaberį.

1472 m. Vurio estuariją pasiekė pirmasis europietis – portugalas Fernandas Po. Jis čia išvydo daugybę krevečių (*Lepidophthalmus turneranus*), todėl upę pavadino „krevečių upe“ (). Nuo jos kilo Kamerūno pavadinimas.
Fernão do Pó

**Fernandas Po** (, ) – XV a. portugalų jūrininkas ir keliautojas, tyrinėjęs vakarinius Afrikos krantus.

Apie keliautoją žinoma nedaug. Jis plaukiojęs su Fernanu Gomešu, Žuanu de Santarenu, Peru Eskobaru, Peru de Sintra, prekiavęs tarp Lisabonos ir Afrikos. Fernandas Po išgarsėjo tuo, kad 1472 m. tapo pirmuoju europiečiu, pasiekusiu Biafros įlankos pakrantes. Jis atrado Bioko salą bei Vurio estuariją. Pastarąją jis pavadino „krevečių upe“ (*Rio dos Camarões*), o nuo šio pavadinimo išsivystė Kamerūno pavadinimas. Kolonijiniais laikais Bioko sala vadinta Fernando Po sala.

## Literatūra
* Liniger-Goumaz, Max. 1979. *Historical dictionary of Equatorial Guinea*. Metuchen, N.J. (USA): Scarecrow Press. .
* Room, Adrian. 1994. *African placenames*. Jefferson, N.C. (USA): McFarland.
Fianga

**Fianga** () – ežeras Čade ir Kamerūne, Logonės upės slėnyje, 323 m aukštyje virš jūros lygio. Vandenis gauna iš rytuose plytinčių pelkių, su Logone jungiasi kanalais. Ežeras seklus, jo plotas ženkliai kinta priklausomai nuo metų laiko. Tik birželį–liepą pasiekia 4 m gylį. Ežeras priklauso dviem baseinams – Čado ežero (per Logonę) ir Benuė (per Majo Kebį).

Verčiamasi žvejyba, lamantinų auginimu.
Majo Kebis

**Majo Kebis** () – upė Čade ir Kamerūne; Benuė dešinysis intakas. Prasideda plynaukštėje, aukštupyje teka į šiaurės vakarus labai slenkstėta vaga, sudaro Gautijo krioklį. Toliau prateka šlapynes, per Fiangos ežerą jungiasi su Logonės upe, kuri savo poplūdžių metu atneša daug vandens į Majo Kebį. Toliau teka į pietvakarius, prateka Trenės ir Lerės ežerus. Žemupyje teka Kamerūno teritorija, įteka į Benuė 14 km į rytus nuo Garua.

Majo Kebis prateka Bendero–Lerės laukinės gamtos rezervatą.

## Šaltiniai
Richard Arnold

**Ričardas Arnoldas** (angl. *Richard Robert Arnold, II*, gim. 1963 m. lapkričio 26 d., Čeverlyje, Merilendo valstijoje, JAV) – mokytojas, NASA astronautas.

## Išsilavinimas ir karinė tarnyba
* 1985 m. baigė Frostburgo universitete Merilende ir gavo buhalterijos bakalauro laipsnį. 1988 m. gavo mokytojo diplomą.
* 1987 dirbo JAV Karinio jūrų laivyno akademijoje.
* 1988 pradėjo dirbti gamtos mokslų mokytoju *John Hanson Middle School* Valdorfe Merilende.
* 1992 m. gavo aplinkosaugos magistro laipsnį Merilendo universitete. Vėliau pusę metų tyrinėjo okeaną Keip kodo pusiasalio gyvenvietėje Vuds Holas.
* 1993–2004 m. dirbo matematikos ir gamtos mokslų mokytoju: nuo 1993 *Casablanca American School* Maroke; nuo 1996 *American International School* Rijade, Saudo Arabijoje; nuo 2001 *International School* Kuala Kenkanoje, Indonezijoje; nuo 2003 *American International School* Bukarešte, Rumunijoje.

## Darbas NASA ir astronauto karjera
* 2004 m. gegužės 6 d. buvo priimtas į Amerikos astronautų korpusą (NASA-19 grupė) misijos specialisto-pedagogo kandidatu. Ričardas Arnoldas, Doroti Metkalf Lindenburger ir Džozefas Akaba tapo astronautų grupės nariais pagal projektą „Pedagogas-astronautas“ (*Educator Astronaut Program*). Šiuo projektu buvo bandoma sudominti jaunimą kosminės erdvės tyrimais.Tais pačiais metais pradėjo specializuotus mokymus, kurių metu susipažino su Tarptautinės kosminės stoties ir daugkartinio erdvėlaivio struktūra. Taip pat baigė astronautams skirtą treniruotės programą.
* 2006 m. vasario 10 d. baigė mokymus ir tapo pedagogo misijos specialistu (*Educator Mission Specialist*). Vėliau dirbo Astronautų biure NASA Kosminės stoties skyriuje, kur užsiėmė techninių problemų tarp NASA ir JAXA sprendimu.
* 2007 m. rugpjūčio mėn. dalyvavo 10 dienų povandeninėje misijoje NEEMO 13 (*NASA Extreme Environment Mission Operations*), kurią realizavo NASA ir NOAA (*National Oceanic and Atmospheric Administration*). Kartu su Arnoldu šioje misijoje dalyvavo japonų astronautas Satošis Furukava bei vadovaujantis Nicola Patrikas.2007 m. spalio mėn. tapo STS-199 misijos specialistu.
* 2009 m. kovo 15-28 d. dalyvavo beveik 13 dienų STS-119 misijoje.

## Skrydžių sąrašas

## Šaltiniai

## Nuorodos
* Arnoldo biografija NASA puslapyje (anglų k.) (prieiga 2012-08-26)
* Arnoldo biograma Spacefacts puslapyje (anglų k.) (prieiga 2012-08-26)
Dža faunos rezervatas

**Dža faunos rezervatas** () – saugoma gamtos teritorija Kamerūno pietryčiuose, Rytų ir Pietų regionuose, Dža upės aukštupio baseine.

Rezervato teritorijoje saugomi žmogaus veiklos nepaliesti Afrikos pusiaujo miškai. Dža upės vingis skiria mišką nuo likusios Kamerūno dalies, dėl to, žmonių veikla šios vietos beveik nepasiekė. Čia auga virš 1500 augalų rūšių, sutinkama 107 žinduolių ir 320 paukščių rūšys. Rezervatas ypač pasižymi primatų įvairove. Čia jų sutinkama 14 rūšių: vakarinė lygumų gorila (labai reta), paprastoji šimpanzė, mangabis (*Cercocebus atys*), mandrilas, drilas ir kt. Iš kitų retų gyvūnų čia gyvena afrikinis miškinis dramblys, pilkoji papūga, bonga, leopardas. Žemės ūkis bei komercinė medžioklė rezervate draudžiama, tačiau čia gyvenantiems pigmėjams bakams leidžiama verstis tradicine medžiokle.

1987 m. Dža faunos rezervatas įtrauktas į UNESCO pasaulio paveldo sąrašą kaip išskirtinis gamtos paveldo objektas ir svarbi ekologinė buveinė.
Michael Barratt

**Michaelis Ridas Baratas** (angl. *Michael Reed Barratt*, gim. 1959 m. balandžio 16 d., Vankuveryje, Vašingtono valstijoje, JAV) – gydytojas, NASA astronautas.

## Išsilavinimas ir darbo patirtis
* 1977 m. baigė vidurinę mokyklą (*Camas High School*) Kamas mieste Vašingtono valstijoje.
* 1977 m. baigė Vašingtono universitetą ir gavo zoologijos bakalauro laipsnį.
* 1985 m. baigė mediciną Northwesterno universitetą.
* 1985–1988 m. liko universitete ir trejus metus buvo terapijos rezidentu.
* 1988–1989 m. dirbo rezidentų šefu Čikagos veteranų ligoninėje (Veterans Administration Lakeside Hospital).
* 1988–1989 m. Wright Stait universitete atliko skrydžių ir kosminės medicinos praktiką.

## Darbas NASA ir astronauto karjera
* 2000 m. liepos 26 d. buvo priimtas į Amerikos astronautų korpusą (NASA-18 grupė) misijos specialisto kandidatu. Tų pačių metų rugpjūčio mėn. pradėjo specializuotus mokymus.
* 2002 m. baigė mokymus ir pradėjo dirbti NASA astronautų biuro kosminės stoties eksploatavimo skyriuje (*Station Operations Branch*).
* 2006 m. sausio mėn. kartu su JAV astronaute Sandra Magnus ir kosmonautu Olegu Artemjevu dalyvavo ekstremalių sąlygų išgyvenimo teste, kuris vyko miškuose netoli Maskvos.
* 2007 m. vasario 13 d. NASA paskyrė Baratą į Sojuz TMA-13 ekspedicijos (18 ekspedicija) į Tarptautinę kosminę stotį ekspedicijos rezervinę komandą, o rugpjūtį buvo paskirtas į Sojuz TMA-14 (ą9 ekspedicija) pagrindinę komandą.
* 2008 m. vasario 12 d. buvo oficialiai patvirtinta Sojuz TMA-14 įgula. Komandos kapitonu tapo Genadijus Padalka, o Baratas buvo paskirtas inžinieriumi. Pirminėje sudėtyje taip pat buvo kandidatas į kosminius turistus – Nikas Halikas, kurį galutinai pakeitė Čarlz Simonyi (kosminis turistas, vyko į kosmosą jau antrą kartą).
* Nuo 2009 m. kovo iki spalio buvo Tarptautinėje kosminėje stotyje 19 ekspedicijoje.
* 2011 m. vasario 24–kovo 9 d. dalyvavo STS-132 misijoje Discovery daugkartiniame erdvėlaivyje.

## Premijos ir apdovanojimai
* American Astronautical Society; USAF Flight Surgeons Julian Ward Award (1992 m.)
* Melbourne W. Boynton Award (1995 m.)
* Society of NASA Flight Surgeons; Rotary National Award for Space Achievement Foundation Nominee (1998 m.),
* W. Randolph Lovelace Award (1998 m.)
* Medalis „Už nuopelnus užkariaujant kosmosą“ (2011 m., Rusija)

## Skrydžių sąrašas

## Šaltiniai

## Nuorodos
* Barato biografija NASA puslapyje (anglų k.) (prieiga 2012-08-26)
* Barato biograma Spacefacts puslapyje (anglų k.) (prieiga 2012-08-26)
Kuseris

**Kuseris** () – miestas Kamerūno šiaurėje, Tolimosios Šiaurės regione, Šario kairiajame krante, priešais Čado sostinę Ndžameną (su ja jungia už kelių km į rytus esantis tiltas). Departamento centras. Kuseryje baigiasi pagrindinis šalies kelias (N-1), einantis iš Jaundės. Yra išlikusi senovinė tvirtovė. Mieste įsikūrę daug pabėgėlių iš Čado.

## Istorija

Kuseris buvo Bornu imperijos dalimi. 1900 m. miestą užėmė Sudano banditai, vadovaujami Rabiho az Zubairo. 1900 m. balandžio 22 d. įvyko Kuserio mūšis, kuriame jungtinė prancūzų ir Bagirmi armija nugalėjo Zubairo pajėgas.
Limbė

**Limbė** (, ) – miestas vakarų Kamerūne, Pietvakarių regione, Biafros įlankos pakrantėje, Kamerūno ugnikalnio papėdėje, į pietus nuo Buėjos. Departamento centras. Yra jūrų uostas, geležinkelio stotis, plentas į Dualą. Netoliese veikia naftos perdirbimo gamykla, svarbus cemento pramonės centras. Taip pat verčiamasi žvejyba, turizmu.

## Istorija

Miestas 1858 m. įkurtas britų baptistų misionieriaus Alfredo Sakerio ir pavadintas ***Viktorija*** (*Victoria*). 1887 m. britai perdavė Viktoriją vokiečiams (tapo Vokiečių Kamerūno dalimi), bet 1915 m. vėl grįžo britams. 1982 m. Viktorija pervadinta į Limbę.

## Sportas
* Victoria United FC – futbolo klubas; rungtyniavo stipriausiame šalies divizione. 2023–2024 m. tapo Kamerūno čempionais.

## Šaltiniai
Robert Behnken

**Robertas Luisas Behnkenas** (angl. *Robert Louis Behnken*, gim. 1970 m. liepos 28 d., Kreve Kouer mieste, Misurio valstijoje, JAV) – inžinierius, karinis pilotas, NASA astronautas.

## Išsilavinimas ir karinė tarnyba
* 1988 m. baigė vidurinę mokyklą (*Pattonville High School*) Merilend Heights mieste, Misuryje.
* 1989 m. gavo Vašingtono universiteto Sent Luise fizikos ir mašinų gamybos bakalauro laipsnį. Studijų metu baigė kursą atsargos karininkams (ROTC – Reserve Officers' Training Corps).
* 1993 m. gavo Kalifornijos technologijos universitete mašinų gamybos magistro laipsnį. 1997 m. tame pačiame universitete apgynė daktaro laipsnį.
* 1997 m. pradėjo karinę tarnybą Eglino bazėje Floridoje.
* 1998 m. baigė Oro pajėgų bandomųjų pilotų mokyklą (*U.S. Air Force Test Pilot School*) Edwards oro bazėje Kalifornijos valstijoje. Šioje bazėje liko iki 2000 m. Testavo naikintuvą Lockheed F-22 Raptor. Buvo pagrindiniu versijos 4004 testavimo inžinieriumi.
Bendras Antonelio skrydžių laikas – per 780 valandų.

## Darbas NASA ir astronauto karjera
* 2000 m. liepos 26 d. buvo priimtas į Amerikos astronautų korpusą (NASA-18 grupė) misijos specialisto kandidatu. Tų pačių metų rugpjūčio mėn. pradėjo specializuotus mokymus.
* 2002 m. baigė mokymus ir pradėjo dirbti NASA astronautų biuro kosminės stoties eksploatavimo skyriuje (*Station Operations Branch*).
* 2007 m. sausio 29 d. buvo paskirtas STS-123 misijos specialistu, kurios metu į orbitą buvo nugabenti japoniško modulio Kibō elementai.
* 2008 m. kovo 11 d. startavo STS-123 misijoje.
* 2010 m. vasario 8–22 d. dalyvavo STS-130 misijoje Endeavour daugkartiniame erdvėlaivyje.

## Premijos ir apdovanojimai
* du oro pajėgų medaliai „Už nuopelnus“ (USAF Commendation Medal) (1998 ir 2000 m.)
* oro pajėgų medalis „Už pasiekimus“ (USAF Achievement Medal) (1997 m.)

## Skrydžių sąrašas

## Nuorodos
* Behnkenas biografija NASA puslapyje (anglų k.) (prieiga 2012-08-26)
* Behnkenas biograma Spacefacts puslapyje (anglų k.) (prieiga 2012-08-26)
Takafumi Yamauchi

**Takafumi Jamauči** (, g. 1951 m. balandžio 18 d.) – Japonijos politikas, nuo 2003 m. balandžio einantis Kudžio miesto mero pareigas.

1978 m. baigė Nihon universiteto teisės ir politikos studijas.

1983 m. išrinktas Ivatės prefektūros tarybos nariu.

2003 m. balandžio mėn. išrinktas Kudžio miesto mero pareigas, 2006 m. kovo mėn. perrinktas antrai kadencijai.

2009 m. minint Kudžio ir Klaipėdos miestų bendradarbiavimo dvidešimtmetį uostamiestį aplankė Kudžio meras Takafumi Jamauči su delegacija.

## Šaltiniai

## Nuorodos
* Pagrindinė informacija (japonų k.)
Rozalimo ąžuolas

**Rozalimo ąžuolas** – botaninis Lietuvos gamtos paveldo objektas nuo 1999 m. Tai 25 m aukščio medis, turintis daugiau kaip 5,75 m apimties kamieną, augantis netoli kelio , Rozalimo miestelio pakraštyje (Pakruojo rajone). Objektas paženklintas nuoroda, prie jo įrengtas informacinis stendas.

## Būklė

Medžio genotipas, augimo sąlygos, žmogaus elgesys lėmė, kad Rozalimo ąžuolas yra šimtmečius menantis medis, neišvengiamai patiriantis natūralius senėjimo procesus. Žaliuojanti lajos dalis vietomis apmirusi ir išlūžusi, pažeistas kamienas, nebespėjantis apauginti atsirandančių žaizdų – neatskiriama sąsaja su branda. Netrikdoma natūrali medžio gynybinė sistema – apmirusios šakos, nebegyvos medienos buvimas – tinka saprofitų augimui, simbiotinių mikroorganizmų veiklai. Ąžuolas aptvertas, todėl po medžio laja išsaugomas natūralus grunto porėtumas, smulkiųjų šaknų gyvybinė veikla.

## Duomenys

* Medis – paprastasis ąžuolas (*Quercus robur*)
* Kamienų skaičius – 1
* Medžio aukštis – 25 m
* Kamieno apimtis – 575 cm
* Amžius – neskelbiama

 
 

## Nuorodos

* Valstybinė saugomų teritorijų tarnyba 
* Lankytinos vietos: Rozalimo ąžuolas 
* Ažuolo žiemą nuotrauka
Senkichi Awaya

**Senkiči Avaja** (, 1893 m. lapkričio 7 d. – 1945 m. rugpjūčio 6 d.) buvo japonų valstybės tarnautojas, žuvęs per Hirošimos atominį bombardavimą, tuo metu eidamas miesto mero pareigas. Jis taip pat buvo viena svarbiausių figūrų 1933 m. įvykusiame konflikte tarp Japonijos policijos ir Imperatoriškos Japonijos armijos. Jis taip pat žinomas kaip krikščionis aktyvistas bebažnytiniame judėjime (*[[:ja:無教会|無教会]], Mukyōkai*), palaikė artimus ryšius su ankstyvaisiais judėjimo lyderiais.

## Biografija

Senkichi gimė Sendajuje ir buvo antras sūnus geležinkelių biurokrato Eisuke Awaya, vikonto Inoue Masaru pusbrolio, šeimoje. Gimnazijos metus praleido Jonage ir tuomet įstojo į Pirmąją aukštesnę mokyklą, kur studijavo Vokietijos teisę. Tėvas turėjo problemų su alkoholiu, todėl Senkichi motina su vaikais dažnai eidavo pagalbos į vietinę bažnyčią. Dėl to nuo pat vaikystės krikščionybė Senkichi buvo artimiausia religija. Skirtingai nei tėvas Senkichi tapo blaivininkas.

Awaya nuo ankstyvos paauglystės užsiiminėjo dziudo ir buvo įgijęs penkto lygio juodą diržą.
Lietuvos kosmoso asociacija

**Lietuvos kosmoso asociacija** buvo įkurta 2007 m. kelių Lietuvos mokslo bei tyrimų institucijų. Šios institucijos dirba inžinerijos, informacinių technologijų, gamtos išteklių, žemės ūkio, biomedicinos ir biotechnologijos, fundamentaliųjų mokslų srityse.

2008 m. Lietuvos Respublikos Vyriausybė pavedė Lietuvos švietimo ir mokslo ministerijai pradėti derybas su Europos kosmoso agentūra dėl bendradarbiavimo. 2009 m. buvo įsteigta Nacionalinė kosmoso asociacija, susidedanti iš 22 narių, o 2010 m. liepos 7 d. asociacija pavadinta Lietuvos kosmoso asociacijos vardu.

Lietuvos kosmoso asociacijos nariai aktyviai dalyvauja bendrose Slėnių programose, Nacionalinėse kompleksinėse programose, Jungtinių tyrimų programose ir Europos 7BP programoje.

LitSat-1 (Misija Lituanica 80) – 2014 m. pirmasis Kauno technologijos universiteto ir Lietuvos kosmoso asociacijos vykdomos ilgalaikės kosmoso programos etapas.

## Nuorodos
* Oficiali asociacijos svetainė
Pasaulio gamtos fondas

**Pasaulio gamtos fondas** (, anksčiau - *World Wildlife Fund*; sutrumpintai: **WWF**) – tarptautinė nevyriausybinė organizacija, veikianti aplinkos apsaugos srityje. Įkurta 1961 m., turi padalinius daugiau nei 100 šalių, beveik 5 mln. rėmėjų.

## Istorija

Pasaulio gamtos fondas buvo įsteigtas 1961 m. po to, kai biologas Julian Huxley išspausdino seriją straipsnių apie grėsmes gamtai Rytų Afrikoje Didžiosios Britanijos laikraštyje The Observer. Paskatintas jų, verslininkas Victor Stolan pasiūlė įkurti fondą, lėšų laukinės gamtos apsaugai rinkimui. Idėją įgyvendino grupė mokslininkų ir viešųjų ryšių ekspertų. Organizacija iš pradžių vadinosi Pasaulio laukinės gamtos fondu (), tačiau besiplečiant veiklai, 1986 m. pavadinimas buvo pakeistas į dabartinį.

## Tikslai

WWF savo pagrindiniu tikslu įvardina siekį sustabdyti aplinkos nykimą ir kurti ateitį, kurioje žmonės gyventų harmonijoje su gamta. Nors organizacija iš pradžių daugiausiai dėmesio teikė nykstančių rūšių ir buveinių išsaugojimui, vėliau veiklos sritys plėtėsi ir šiuo metu apima tris sferas: biologinės įvairovės apsaugą, darnų atsinaujinančių gamtos išteklių naudojimą, taršos ir vartojimo mažinimą.

## Veikla

Ankstyvoji WWF veikla buvo nukreipta į lėšų rinkimą gamtosaugos projektams, visuomenės sąmoningumo apie didžiausias aplinkos problemas didinimą. Palaipsniui veiklos mastai augo, projektai tapo sudėtingesni, įtraukiantys saugomų teritorijų steigimą, aplinkosauginį švietimą, specialistų ruošimą, lobizmą. Nuo pat įkūrimo, WWF pasižymi aktyviu mokslinių duomenų rinkimu ir naudojimu, bendradarbiavimu su kitomis organizacijomis, valstybinėmis institucijomis, verslo sektoriumi.

## Valdymas ir finansavimas

Pagrindinis WWF valdymo organas yra taryba. Organizacija taip pat turi savo prezidentą, o tarptautinį tinklą koordinuoja sekretoriatas, įsikūręs Šveicarijoje. Veiklą vykdo tiek centrinio skyriaus tiesiogiai valdomi, tiek nuo jo nepriklausomi įvairiose šalyse esantys padaliniai. Programos finansuojamos daugiausiai iš privačių aukų, likusią dalį sudaro valstybinė ir verslo parama.

## Vertinimas

WWF vertinama už indelį į nykstančių rūšių apsaugą, mokslinę veiklą (pavyzdžiui, Gyvosios planetos indekso sukūrimą).

Organizacija yra kritikuojama už bendradarbiavimą su verslo kompanijomis (pavyzdžiui, Monsanto, Cargill, IKEA), jų siūlomų abejotino aplinkosauginio poveikio projektų palaikymą, prisidėjimą prie *greenwashing* („žaliojo smegenų plovimo“) akcijų. Į tai WWF yra atsakiusi, jog bendradarbiavimas su verslu suteikia daugiau galimybių kompanijų veiklą pakreipti norima linkme, nei likimas nuošalyje.

## Šaltiniai

## Nuorodos
* Oficialus puslapis
Pektinas

**Pektinas** – struktūrinių polisacharidų kompleksas, aptinkamas sausumos augalų ląstelių sienelėse. Pirmąkart išskirtas ir aprašytas 1825 m. Gaminamas pramoniniu būdu kaip balti ar rusvi milteliai, ir naudojamas kaip tirštiklis uogienėse, želė. Taip pat naudojamas kaip užpildas medikamentuose, saldainiuose, kaip sulčių ir pieno gėrimų stabilizatorius, ir yra maistinių skaidulų šaltinis. Dažniausiai išskiriamas iš citrusinių vaisių.

## Biologija
Pektinas aptinkamas augalų ląstelių pirminėse sienelėse ir tarpuląsčiuose, ypač nesumedėjusiose augalo dalyse. Jis sujungia ląsteles tarpusavyje ir suteikia audiniams standumo. Pektino kiekis, sudėtis ir struktūra priklauso nuo augalo rūšies, amžiaus, ir skiriasi tarp atskirų augalo dalių.
Nokstant vaisiams, tarpuląsčiuose esantis pektinas suskaidomas, ląstelės atsiskiria ir vaisius suminkštėja. Panašus procesas vyksta lapų pamatuose augalams metant lapus.
Pektinas priskiriamas tirpioms maistinėms skaiduloms ir mažina cholesterolio kiekį kraujyje.

## Šaltiniai
Kamil Bilinski

**Kamil Bilinski** (g. 1988 m. sausio 23 d. Vroclave) – Lenkijos futbolininkas, puolėjas.

## Karjera
2002 m. pradėjo lankyti Vroclavo „Slask“ jaunimo akademiją. Nuo 2006–2007 m. sezono rungtyniavo pagrindinėje komandoje. Debiutiniame sezone per 26 rungtynes įmušė 1 įvartį.
 
2007–2008 m. sezone numos pagrindais perleistas trečioje pagal pajėgumą Lenkijos lygoje rungtyniavusiai „Gawin Królewska Wola“ komandai. Futbolininkas sužaidė vos ketverias rungtynes.
 
Sugrįžęs į Vroclavo „Slask“, praleido dvejus su puse metų, sužaidė 20 rungtynių ir pelnė 1 įvartį.
 
2009 m. buvo pripažintas geriausiu Lenkijos jaunuoju futbolininku.
 
2009–2010 m. sezoną pradėjo Lenkijos I lygoje rungtyniavusioje Pruškovo „Znicz“, įmušė 4 įvarčius. Vėliau persikėlė į toje pačioje lygoje žaidusią „Polkovicę“.
 
2011–2012 sezoną praleido Plocko „Wisloje“. Per 34-ias rungtynes įmušė 12 įvarčių ir atliko 7 rezultatyvius perdavimus.

### Žalgiris

2012 m. vasarą pasirašė sutartį su Vilniaus „Žalgiriu“ Savo debiutinėse rungtynėse A lygoje su Klaipėdos „Atlantu“ puolėjas pelnė savo pirmąjį įvartį naujoje komandoje.. Puolėjo du įvarčiai padėjo nugalėti čempionų titulą ginančią Panevėžio „Ekrano“ ekipą.. Iš viso A lygoje įmušė 12 įvarčių ir Žalgirio fanų buvo pripažintas geriausiu sezono žaidėju. Antrame savo sezone žaidėjas tapo rezultatyviausiu "Žalgirio" ir antru pagal rezultatyvumą A lygos futbolininku, įmušęs 21 įvartį čempionate.

### Tolimesnė karjera

Po sezono puolėjas pasirašė kontraktą su Rumunijos aukščiausios lygos Bukarešto "Dinamo" komanda. Prieš 2015 m. sezoną grįžo į WKS Śląsk Wrocław klubą Lenkijos aukščiausioje lygoje.

## Pasiekimai

**[[WKS Śląsk Wrocław]]**

Lenkijos futbolo lygos taurės laimėtojas (1) 2008-2009 m.

**[[VMFD Žalgiris Vilnius]]**

* LFF taurės laimėtojas (1) 2012-2013 m.
* LFF Supertaurės laimėtojas (1) 2013 m.
* A Lygos laimėtojas (1) 2013 m. 

**[[Riga FC]]**
* Latvijos futbolo taurės laimėtojas (1) 2018 m.

**Individualūs**

* Fanų išrinktas geriausiu Vilniaus "Žalgirio" sezono žaidėju (1) 2012 m.

## Išnašos

## Nuorodos
* 
* Profilis 90minut.pl
* Profilis Transfermarkt
Ilgoji skorpionblakė

**Ilgoji skorpionblakė** (*Ranatra linearis*) – Lietuvos vandenyse sutinkama skorpionblakių šeimos atstovė. Tai ilgiausias Europos vandens vabzdys.

Kūnas labai ilgas ir laibas, 60–70 mm (kūnas apie 40 mm ir kvėptukas apie 30 mm) ilgio,raudonai rudos, rudos ar pilkai geltonos spalvos. Kūno plotis tik 4–5 mm. Po vandeniu (nekvėpuodama) ši blakė gali išbūti apie 30 minučių, po to turi įkvėpti oro per ilgą kvėptuką. Priekinės kojos labai ilgos ir baigiasi savotiškais kabliais, kuriais blakė tiesiog perveria kiauriai priartėjusią auką.
Akys, palyginus su galva, didelės. Galva nedidelė, ji baigiasi 3-segmenčiu straubliuku, per kurį blakė sušvirkščia paralyžuojančius nuodus bei virškinimo fermentus, o po to išsiurbia auką. Pilvelio viršutinė pusė raudona.
Sparnus ši blakė turi, bet skraido retai – tik esant pavojingai situacijai (pvz., baigia išdžiūti tvenkinys). Retkarčiais šios blakės randamos ir ropojančios žeme.

Poruojasi blakės pavasarį, kiaušinėlius deda partijomis po 10–20 vienetų ant vandens augalų, tokių kaip plūdė (), stiebų bei lapų. Patys kiaušinėliai primena baltus 3 mm ilgio cigarus, tvarkingai surikiuotus ant lapo. Kiekvieno kiaušinėlio gale yra du siūlai; manoma, kad jais tiekiamas oras. Po 3–6 savaičių išsirita nimfos (gegužės–liepos mėnesiai); iš pradžių jos permatomos, dėmėtos, vėliau pasidaro gelsvos ar žalsvos spalvos su ryškiomis raudonomis akimis. Kvėptukas trumpas, toks jis išlieka kol blakė suauga (apie 2 mėnesius).

Jos atsistoja ant vidurinių ir galinių kojų žemyn galva, sustingsta ir pasidaro „nematomomis“ tarp vandens augmenijos, ir laukia pro šalį plaukiančio grobio. Juo gali tapti netgi buožgalviai, tritonai, žuvų mailius ir kiti vandens vabzdžiai bei jų lervos.

Paplitusi visoje Europoje, Šiaurės Azijoje (išskyrus Kiniją).

## Šaltiniai
Parimos kalnai

**Parimos kalnai** (, ) – kalnagūbris Pietų Amerikoje, Gvianos plokščiakalnyje. Driekiasi Brazilijos–Venesuelos siena, į vakarus nuo Pakaraimos kalnų. Sudaro Orinoko–Amazonės vandenskyrą. Driekiasi pietų–pietryčių kryptimi 320 km. Būdingas aukštis – ~1500 m. Aukščiausia vieta – Neblinos kalnas (3014 m).

Parimos kalnai menkai ištyrinėti, apaugę tropinėmis džiunglėmis, apgyvendinti daugiausia indėnų janomamų. Čia prasideda daug upių. 1047 m aukščio Delgado Čalabo kalnas žymus tuo, jog čia prasideda Orinoko upė (ištakos rastos 1951 m.).
2012 m. Europos Grand Prix

**2012 m. Europos Grand Prix** buvo aštuntosios 2012 m. Formulės 1 sezono lenktynės. Jos vyko Valensijos miesto trasoje birželio 22-24 dienomis.

Lenktynes laimėjo ispanas Fernando Alonso ir pelnė antrą pergalę šiame sezone. Trečias finišavęs vokietis Michael Schumacher tapo vyriausiu (43 metai ir 173 dienos) ant podiumo lipusiu lenktynininku po Jack Brabham pelnytos antros vietos 1970 m. Didžiojoje Britanijoje.

## Kvalifikacija

;Pastabos
:*  – Timo Glock nedalyvavo kvalifikacijoje dėl ligos.

## Lenktynės

;Pastabos
:*  – Dėl sukeltos avarijos ir nesaugaus sugrįžimo į trasą Pastor Maldonado buvo nubaustas 20 s. laiko bauda, po jos jis nukrito į 12 vietą.

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Las Aveso salynas

**Las Aveso salynas** () – salų grupė Karibų jūroje, tarp Bonero vakaruose ir Los Rokeso salyno rytuose. Priklauso Venesuelai (federalinės valdos). Salyną sudaro daug smulkių, negyvenamų salų ir salelių. Bendras plotas – 3,35 km². Augalija negausi, tačiau čia lankosi nemažai jūrinių paukščių.

Las Aveso salyną sudaro:
* Pavėjinės (Rytų) salos
** Aveso Pavėjinė sala
** Tesoro sala
** Bubi salelė
** Las Bobas salelė
* Priešvėjinės (Vakarų) salos
** Aveso Priešvėjinė sala
** Didžioji sala
** Tiros salelė
** Sakisaki sala
** La Kolonijos salelės
** Masetos sala
** Sternos salelė

Salos negyvenamos, tačiau čia užsuka ir laikinai apsistoja žvejai.

Kolonijiniais laikais Las Aveso salos buvo liūdnai pagarsėjusios dėl čia nuolat dūžtančių laivų. 1678 m. čia nuskendo net 17 prancūzų laivų, ketinusių užpulti olandų koloniją Kiurasao. XIX a. salose buvo renkamas guanas. 1938 m. oficialiai tapo Venesuelos dalimi.
Honkongo universitetas

**Honkongo universitetas** (; sutrumpintai: **HKU**) – seniausia aukštojo mokslo institucija Honkonge, įkurta 1911 m., Honkongo saloje. Tai vienas iš geriausiai vertinamų universitetų Azijoje, turintis 10 fakultetų, kuriuose mokosi virš 22 000 studentų. HKU garsėja tyrimais humanitarinių, teisės, politikos, biologijos ir medicinos mokslų srityse, priklauso Universitas 21 grupei. 2011 m. MII duomenimis, 105 universiteto profesoriai patenka tarp 1% mokslininkų, kurių darbai gausiausiai cituojami mokslinėje literatūroje.

## Istorija

Universitetas buvo įkurtas 1911 m. kovo 31 d. su menų, inžinerijos ir medicinos fakultetais. 1937 m. pradėjo veikti universitetinė Karalienės Marijos ligoninė. Antro pasaulinio karo metais veikla buvo sustabdyta ir vėl atnaujinta 1945 m. Universitetas palaipsniui plėtėsi, septintajame dešimtmetyje studentų skaičius perkopė 2000, atsirado architektūros, socialinių mokslų, edukologijos, teisės, ekonomikos fakultetai. 2011–2012 m. šventė 100 metų jubiliejų.

## Absolventai

Tarp žinomų žmonių, baigusiųjų Honkongo universitetą, yra politikas Sun Jatsenas, rašytoja Eileen Chang, režisierė Ann Hui, verslininkas Stanley Ho, dainininkė Kay Tse ir kiti.

## Šaltiniai
Honkongo kiniškasis universitetas

**Honkongo kiniškasis universitetas** (; sutrumpintai: **CUHK**) – antras pagal senumą universitetas Honkonge, įkurtas 1963 m., Šia Tino rajone. Tai vienas iš geriausiai vertinamų universitetų Azijoje, turintis 8 fakultetus, kuriuose mokosi virš 14 000 studentų. CUHK garsėja tyrimais gamtos mokslų ir matematikos srityse, universitete dėsto keturi profesoriai, laimėję Nobelio premijas.

## Istorija

Universitetas buvo įsteigtas 1963 m. spalio 17 d., sujungus Naująjį Azijos, Čungči ir Jungtinį koledžus (vėliau prie jų prisijungė Šo, Morningsaido, S. H. Ho, Ly Vū Sing, Vu Ie Sun, C. W. Ču koledžai). Po trejų metų pradėtos magistrantūros, o 1980 m. ir doktorantūros studijos. 1972 m. įkurtas universitetinis miestelis Šia Tino rajone.

## Struktūra

CUHK sudaro devyni koledžai, išlaikantys nemažą autonomiją nuo centrinės universiteto vadovybės. Juose yra aštuoni fakultetai: menų, vadybos, edukologijos, inžinerijos, medicinos, teisės, socialinių mokslų, gamtos mokslų.

## Absolventai

Tarp žinomų žmonių, baigusiųjų Honkongo kiniškąjį universitetą, yra režisierius Wong Jing, kompozitorius Chan Wing-wah, matematikas Shing-Tung Yau, aktorius Chung King-fai ir kiti.

## Šaltiniai
Šokliablakės

**Šokliablakės** (*Saldidae*) blakių () pobūrio vabzdžių šeima.

Pasaulyje priskaičiuojama apie 340 rūšių ir porūšių, Europoje 53 rūšys ir porūšiai, Lietuvoje – tik 5 rūšys.

Šios šeimos blakių kūnas ovalo formos, plokščias, 2-8 mm ilgio, rudos ar juodos spalvos su šviesiomis dėmėmis. Galva trikampio formos, akys, lyginant su galva, labai didelės. Membraniniai sparnai su 4-5 ilgomis uždaromis celėmis.

Dažniausiai randama drėgnose vietose, upių, ežerų ir kitų vandens telkinių smėlėtose pakrantėse, nuo balandžio iki rugsėjo mėnesio galo.

Plėšrios, medžioja kitus vabzdžius.

## Lietuvoje gyvenančios rūšys
* Paprastoji šokliablakė (*Chartoscirta cincta*) (Herrich-Schaeffer, 1841)
* Lieknoji šokliablakė (*Chartoscirta elegantula*) (Fallén, 1807)
* Tamsioji šokliablakė (*Salda littoralis*) (Linnaeus, 1758)
* Smėlinė šokliablakė (*Saldula orthochila*) (Fieber, 1859)
* Dvidėmė šokliablakė (*Saldula saltatoria*) (Linnaeus, 1758)

## Šaltiniai
Honkongo mokslo ir technologijos universitetas

**Honkongo mokslų ir technologijos universitetas** (; sutrumpintai: **HKUST** arba **UST**) – universitetas Honkonge, įkurtas 1991 m., Koulūno rajone. Tai vienas iš geriausiai vertinamų universitetų tiek Azijoje, tiek visame pasaulyje,  ypač jo ekonomikos ir vadybos programa. Universitetas turi 4 fakultetus (tiksliųjų mokslų, inžinerijos, ekonomikos ir vadybos, humanitarinių ir socialinių mokslų), kelias dešimtis tyrimų institutų, laboratorijų, tyrimo centrų. Iš viso jame mokosi virš 10 000 studentų.

## Šaltiniai
Lietuvos futbolas 2013 m.

**Lietuvos futbolo varžybos 2013 m.** – futbolo varžybos, vykusios Lietuvoje 2013 metais.

## Lygos

Pagrindinės pirmenybės organizuotos vieningoje lygoje.

## Taurės

## Tarptautinė arena
### UEFA klubiniai turnyrai

UEFA turnyruose kovojo 4 Lietuvos klubai:
* Panevėžio „Ekranas“ (Čempionų lyga);
* Vilniaus „Žalgiris“ (Europos lyga);
* Marijampolės „Sūduva“ (Europos lyga);
* Pakruojo „Kruoja“ (Europos lyga).

### Rinktinė

Lietuvos vyrų futbolo rinktinė sužaidė 9 rungtynes.

## Moterys

## Šaltiniai

## Nuorodos
* Lithuania 2013 (Rsssf.org)